— У нашай школе створаны належныя ўмовы, каб даць дзецям якасную адукацыю. І камп’ютарны клас ёсць, і інтэрактыўная дошка, педагогі кваліфікаваныя працуюць. Нашы выпускнікі становяцца студэнтамі вышэйшых навучальных устаноў. Дапамогі ад бацькоў яны амаль не атрымліваюць. А дапамога патрэбна, асабліва вучням пачатковых класаў. А яшчэ часта няма кантролю з боку татаў і мам. Бывае, бацькі бачаць сваіх дзяцей толькі гадзіну або дзве за дзень, бо працуюць на полі ці ферме.